CELEX: 32006R1204
Language: fi
Date: 2006-08-09 00:00:00
Title: Komission asetus (EY) N:o 1204/2006, annettu  9 päivänä elokuuta 2006 , neuvoston asetuksen (EY) N:o 1899/2005 liitteen V muuttamisesta siltä osin kuin on kyse tiettyjen terästuotteiden määrällisistä rajoituksista

10.8.2006   
            
            
               FI
            
            
               Euroopan unionin virallinen lehti
            
            
               L 219/5
            
         KOMISSION ASETUS (EY) N:o 1204/2006,
   annettu 9 päivänä elokuuta 2006,
   neuvoston asetuksen (EY) N:o 1899/2005 liitteen V muuttamisesta siltä osin kuin on kyse tiettyjen terästuotteiden määrällisistä rajoituksista
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Venäjän federaatiosta tuotavia tiettyjä terästuotteita koskevien rajoitusten hallinnoinnista 27 päivänä kesäkuuta 2005 annetun neuvoston asetuksen (EY) N:o 1899/2005 (1) ja erityisesti sen 5 artiklan,
   sekä katsoo seuraavaa:
   
               (1)
            
            
               Euroopan yhteisö ja Venäjän federaatio allekirjoittivat 3 päivänä marraskuuta 2005 sopimuksen tiettyjen terästuotteiden kaupasta (2), jäljempänä ’sopimus’.
            
         
               (2)
            
            
               Sopimuksen 3 artiklan 3 kohdan mukaan tiettynä vuotena käyttämättä jääneitä määriä on lupa siirtää seuraavalle vuodelle määrä, joka on enintään 7 prosenttia sopimuksen liitteessä II vahvistetusta asianomaisesta määrällisestä rajoituksesta.
            
         
               (3)
            
            
               Sopimuksen 3 artiklan 4 kohdan nojalla enintään 7 prosenttia tietyn tuoteryhmän määrällisestä rajoituksesta voidaan siirtää muuhun ryhmään, ja tuoteluokkien väliset siirrot eivät saa ylittää 25 000:ta tonnia.
            
         
               (4)
            
            
               Venäjä on ilmoittanut yhteisölle aikomuksestaan hyödyntää 3 artiklan 3 ja 4 kohdan määräyksiä sopimuksessa asetetuissa aikarajoissa. On aiheellista tehdä Venäjän pyynnöstä johtuvat tarpeelliset mukautukset määrällisiin rajoituksiin vuodeksi 2006.
            
         
               (5)
            
            
               Tämän vuoksi asetusta (EY) N:o 1899/2005 olisi muutettava,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 1899/2005 liitteessä V vahvistetut määrälliset rajoitukset vuodeksi 2006 tämän asetuksen liitteessä vahvistetuilla määrällisillä rajoituksilla.
   2 artikla
   Tämä asetus tulee voimaan kymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä elokuuta 2006.
      
         
            Komission puolesta
         
         Peter MANDELSON
         
            Komission jäsen
         
      
   
   
      (1)  EUVL L 303, 22.11.2005, s. 1.
   
      (2)  EUVL L 303, 22.11.2005, s. 39.
   
      LIITE
      MÄÄRÄLLISET RAJOITUKSET VUODEKSI 2006
      
                  (tonnia)
               
            
                  Tuotteet
               
               
                  2006
               
            
                  SA. Levytuotteet
               
            
                  SA1. Kelat
               
               
                  995 554
               
            
                  SA2. Raskaat levyt
               
               
                  201 025
               
            
                  SA3. Muut levyvalmisteet
               
               
                  462 118
               
            
                  SA4. Seosterästuotteet
               
               
                  103 015
               
            
                  SA5. Seosteräksestä valmistetut kvarttolevyt
               
               
                  22 010
               
            
                  SA6. Seosteräksestä valmistetut, kylmävalssatut pinnoitetut levyt
               
               
                  109 604
               
            
                  SB. Pitkät tuotteet
               
            
                  SB1. Tangot
               
               
                  50 373
               
            
                  SB2. Valssilanka
               
               
                  195 080
               
            
                  SB3. Muut pitkät tuotteet
               
               
                  289 151
               
            
                  
                     Huom. SA ja SB ovat tuoteluokkia.
                  SA1–SA6 ja SB1–SB3 ovat tuoteryhmiä.